Diari Oficial de la Generalitat Valenciana


Sumari del DOGV 4573, del 26-08-2003 (2003/9403)

RESOLUCIÓ de 30 juliol del 2003, de la Direcció General d'Ensenyament de la Conselleria de Cultura, Educació i Esport, per la qual es fa pública la relació de projectes seleccionats per a participar en la convocatòria d'ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2003/9403


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 30 juliol del 2003, de la Direcció General d'Ensenyament de la Conselleria de Cultura, Educació i Esport, per la qual es fa pública la relació de projectes seleccionats per a participar en la convocatòria d'ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat. [2003/9403]
  
Per l'Orde de 17 d'abril del 2003, de la Conselleria de Cultura i Educació, Diari Oficial de la Generalitat Valenciana de 7 de maig del 2003, es van convocar ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
  
Complits els tràmits requerits en la convocatòria, es fa pública la relació de projectes seleccionats per a participar en esta. I segons la delegació feta pel conseller de Cultura, Educació i Esports en la disposició final primera de la mencionada orde, resolc:
  
Primer
  
Publicar, segons la base quinta de l'Orde abans mencionada, la relació de projectes seleccionats per a participar en la convocatòria d'ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
  
Segon
  
La relació de projectes seleccionats consta en l'annex únic d'esta resolució.
  
Tercer
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa contra la present Resolució, que posa fi a la via administrativa es podrà interposar potestativament un recurs de reposició o ben plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de la Conselleria de Cultura i Educació en el termini d'un mes a partir del dia següent al de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Generalitat Valenciana.